Асаблівае месца на выставе занялі экспанаты і дакументы часоў Вялікага княства Літоўскага: усе рэдакцыі Статуту – асноўнага зводу прававых нормаў тагачаснай дзяржавы, копіі дакументаў, якія пацвярджалі атрыманне беларускімі гарадамі магдэбурскага права. Разам з такім правам гораду ўручаўся і сімвалічны ключ. Прадстаўлены на выставе ключ быў знойдзены археолагамі на полацкай зямлі.